**Tishreen Panorama** on sotamuseo Syyria pääkaupunki Damaskoksessa. Sen pääaiheena on Israelia vastaan käyty jom kippur -sota. Museo valmistui Pohjois-Korean tuella vuonna 1998 ja se sai voimakkaita vaikutteita Pjongjangin Voittoisan isänmaan sotamuseosta ja maolaispropagandasta.

Museorakennuksen näyttelyihin lukeutuu maalauksia ja ulkotiloissa näytteillä on esimerkiksi vuoden 1973 sodan sotasaalista.

Historia
--------

Ulkotiloissa näytteillä olevia vallattuja israelilaisia panssariajoneuvoja, sekä alasammutun lentokoneen jäänteet.
Museon rakennuttaminen alkoi Syyrian presidentti Hafiz al-Assadin kaudella vuonna 1992 ja se valmistui vuonna 1998. Museon pääaiheena on Israelia vastaan vuonna 1973 käyty jom kippur -sota. Sen suunnitteli joukko pohjoiskorealaisia. Se vastaakin paljolti Pohjois-Korean pääkaupunki Pjongjangissa sijaitsevaa Voittoisan isänmaan sotamuseota ja tyyli muistuttaa maolaispropagandataidetta. Syyrian ja Pohjois-Korean välejä on ajoittain kuvailtu läheiseksi, mutta täyttä selvyyttä tästä ei ole. Pohjois-Korea saattoi myös valiutua rakennuttajaksi yksinkertaisesti halvimpana vaihtoehtona.

Human Rights Watch haastatteli Syyrian sisällissodan aikana damaskoslaisia, joiden mukaan museon suunnalta olisi laukaistu ohjuksia, jotka on liitetty Bašar al-Assadin hallinnon väitettyihin kaasuiskuihin Damaskoksen lähiseudun taisteluissa.

Näyttelyt
---------

Museon ulkotiloissa esillä on vuoden 1973 sodan sotasaalista, kuten israelilaisilta vallattuja panssarivaunuja, jeeppejä, ohjuksia, sekä helikopterien ja lentokoneiden jäännöksiä. Näytteillä on myös MiG-21 ja ensimmäisen syyrialaisen astronautin Muhammad Farisin Neuvostoliiton ja Syyrian yhteishankkeessa käyttämä avaruuskapseli. Museorakennuksen sisäänkäynnin ulkopuolella on suuri Hafiz al-Assadin pronssipatsas.

Museolla on maalauksia, joista suuri osa esittää Hafiz al-Assadia tai tämän perhettä. Esimerkiksi "isänmaallisen liiton muotokuva" esittää al-Assadia kaikkien eri Syyrian etnisten ryhmien ja yhteiskuntaluokkien reunustamana. Museon varsinainen panoraama on 30-asteen kuvakulman ääni- ja valotehosteita käsittävä taistelua Kuneitrasta Golanin kukkuloilla esittävä maalaus. Maalaus korostaa Syyrian lopulta pieneksi jäänyttä voitoa, sekä toisaalta israelilaistan julmuuksia. Kunteira oli tuhottu lähes tyystin. Osa maalauksista esittää -alAssadin ja sotien ohella historian avainkohtia, kuten Eblan kuningaskuntaa, Palmyraa ja Zenobiaa ja muslimikomentaja Saladinia.

Lähteet
-------

1. 1 2 3 4  Brooke Allen: *Satumainen Syyria : Matka loisteliaan kulttuurin ja historian maahan*, s. 222-225. alkuteos *The Other Side of the Mirror - An American Travels Through Syria*. Suomentanut Eila Salomaa. Into, 2011. ISBN 978-952-264-206-6.
2. ↑  Panorama of the 4th Middle East War International Panorama Council. Viitattu 21.4.2022. (englanniksi)
3. ↑  Isaac Stone Fish: The Massive Mural That Captures Syria’s Surprising Alliance with North Korea *Foreign Policy*.  10.11.2013. Viitattu 21.4.2022. (englanniksi)
4. ↑  Syria: Witnesses Describe Alleged Chemical Attacks Human Rights Watch. Viitattu 21.4.2022. (englanniksi)
5. ↑  October War Panorama Atlas Obsucra. Viitattu 21.4.2022. (englanniksi)